en da en da da da ro da da da sv da da en sv da en fi nl da da da da da da da en da fr da da en
Aamund, Jane - Nordic Women's Literature
Aamund blev født 1936 i et velhavende hjem på Frederiksberg. Efter uddannelse som engelsk korrespondent arbejdede hun i en årrække som PR-medarbejder og har fra 1980 været journalist ved Berlingske Tidende. Hun brød igennem som skønlitterær forfatter med familiekrøniken fra 1880’ernes Christianshavn Klinkevals, 1989, Juliane Jensen, 1990 og Oven vande, 1992.
Romanen Colorado drømme, 1997, om den modne kærlighed, blev en stor publikumssucces, og i 1998 fik hun boghandlerprisen De Gyldne Laurbær for første del af sine erindringer Den grønne port. Erindringer fra tremmeseng til brudeskammel, 1998.
Siden ovenstående biografi blev publiceret i Nordisk Kvindelitteraturhistorie har Jane Aamund bl.a. skrevet bøgerne Kamæleonen, 1999, Den hvide verden, 2000, Vesten for måne, 2002, Den irske stemme, 2003, Udlængsel, 2004, De grønne skove, 2008, Smeltediglen, 2009, og Dengang det var sjovt, 2010.
Udvalgt litteratur om forfatteren
Anne Wolden-Ræthinge: Passionen. Ninka interviewer fane Aamund, 1997
Litteratur om/af forfatteren i bibliotek.dk
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.